stanford-oval/wikipedia huggingface dataset:
משפט הסיבובים של אוילר

סיבוב המיוצג על ידי ציר וזווית אוילר.
בגאומטריה, משפט הסיבובים של אוילר קובע שבמרחב תלת-ממדי, כל שינוי אוריינטציה של גוף קשיח שיש לו נקודת שבת (נקודה הנותרת קבועה במקומה), שקול לסיבוב יחיד מסביב לציר מסוים שעובר דרך נקודת השבת. פירוש הדבר הוא גם שכל הרכבה של שני סיבובים היא גם סיבוב, כאשר "סיבוב" מוגדר כאיזומטריה עם נקודת שבת בראשית הצירים. המשפט מראה לפיכך שכל האיברים בחבורת הסיבובים התלת-ממדית הם סיבובים.
המשפט קרוי על שמו של לאונרד אוילר, אשר הוכיח אותו ב-1775 בשיטות של גאומטריה כדורית. ציר הסיבוב השקול נקרא ציר אוילר, והוא מיוצג בדרך כלל על ידי וקטור היחידה ê. ההרחבה של המשפט הזה לקינמטיקה מולידה את המושג של ציר סיבוב רגעי; ישר של נקודות שבת. משפט זה של אוילר הוא משפט נקודת השבת הראשון שנתגלה.
משפט זה נכון רק בכל מרחב מממד אי-זוגי, אבל לא בממדים זוגיים. בממד זוגי, כמו למשל במקרה של סיבוב במישור, הרכבה של שני סיבובים לא בהכרח מותירה כיוון קבוע מסוים. על כן, כיוון שהמשפט אינו כה מובן מאליו, עולה הצורך לספק לו הוכחה פורמלית וריגורוזית.
במונחים של אלגברה ליניארית, המשפט קובע, שבמרחב תלת-ממדי, כל שתי מערכות קואורדינטות קרטזיות בעלות ראשית משותפת מתקבלות זו מזו על ידי סיבוב מסביב לציר מקובע מסוים. פירוש הדבר הוא גם שמכפלת שתי מטריצות סיבוב היא גם מטריצת סיבוב, ושבעבור מטריצות סיבוב מתקיים שהערך העצמי הראשון שלהם הוא 1 ושהשניים האחרים הם מרוכבים וצמודים זה לזה. הוקטור העצמי המתאים לערך העצמי 1 הוא ציר הסיבוב המקשר בין שתי מערכות הקואורדינטות.
משפט אוילר (1776)

אוילר ניסח את המשפט שלו כדלהלן:
"כאשר ספירה מוסטת מסביב למרכז שלה זה תמיד אפשרי למצוא קוטר אשר כיוונו במיקום המוסט זהה לכיוונו המקורי"
משפט אוילר (1776) > הוכחה

ההוכחה המקורית של אוילר נעזרת בשיטות בנייה מתחום הגאומטריה הכדורית.
משפט אוילר (1776) > הוכחה > אנליזה מכינה

כדי להוכיח את המשפט, אוילר מנתח תחילה כיצד ייראו הדברים אילו המשפט היה נכון. בהנחה שהקו הצהוב באיור 1 עובר דרך מרכז הכדור והוא ציר הסיבוב שאנו מחפשים, ואילו נקודה O היא אחת משתי נקודות החיתוך של הציר הזה עם הכדור. לאחר מכן הוא מתייחס למעגל גדול שרירותי שלא מכיל את O (המעגל הכחול) ולתמונה שלו תחת הסיבוב (המעגל האדום), שהיא מעגל גדול אחר שלא מכיל את O. הוא מסמן את נקודת החיתוך שלהם כ-A (אם המעגלים מתלכדים, אז A יכולה להיבחר ככל נקודה אחרת; אחרת יש שתי נקודות חיתוך).
כעת A היא על המעגל ההתחלתי (המעגל הכחול), כך שהתמונה שלה תהיה על מעגל התמונה (המעגל האדום). הוא מסמן את התמונה הזו כ-a, כיוון ש-A היא נקודת החיתוך של שני המעגלים, ועל כן היא גם על מעגל התמונה, המיקום שלה הוא גם התמונה של נקודה אחרת שהייתה על המעגל ההתחלתי (המעגל הכחול) - נקודה זו "תופסת את מקומה" של A, והוא מסמן אותה באות α (ראו איור 2). לאחר מכן הוא מתייחס לשתי הקשתות המחברות את α ו-a עם A. לקשתות הללו יש אותו האורך כיוון שקשת αA מועתקת לקשת Aa. בנוסף, כיוון ש-O היא נקודת שבת, משולש αOA מועתק למשולש AOa, כך שהמשולשים הללו שווי-שוקיים, והקשת AO חוצה את הזווית αAa∠.
משפט אוילר (1776) > הוכחה > בנייה של הנקודה המתאימה ביותר

כעת נבנה את הנקודה שתהיה אינווריאנטית תחת הפעולות שתוארו מקודם. נתחיל עם המעגל הגדול הכחול והתמונה שלו תחת הטרנספורמציה, שהוא המעגל האדום הגדול שהופיע באיור 1. תהי A נקודת החיתוך של שני המעגלים הללו. אם התמונה של A תחת סיבוב היא אותה הנקודה אז A היא נקודת שבת של הטרנספורמציה, והקוטר של הכדור שמכיל את A הוא ציר הסיבוב, כך שהמשפט מוכח.
אחרת נסמן את התמונה של A כ-a ואת הקדם-תמונה שלו כ-α, ונחבר את שתי הנקודות הללו עם A באמצעות הקשתות αA ו-Aa. לשתי הקשתות הללו יש אותו אורך. נבנה את המעגל הגדול שחוצה את הזווית αAa∠ ונמקם נקודה O על המעגל הגדול הזה כך שקשתות AO ו-aO יהיו בעלות אותו אורך, כשלאחר מכן נקרא לאזור של הספירה המכיל את O ותחום על ידי המעגל האדום והמעגל הכחול "הפנים של αAa∠ (זהו האזור הצהוב באיור 3). מכיוון ש-αA = Aa ו-O היא על החוצה זווית של αAa∠, אז נקבל גם αO = aO.
משפט אוילר (1776) > הוכחה > הוכחה לאינווריאנטיות של הנקודה תחת הטרנספורמציה

כעת נניח בשלילה שנקודה O אינה הנקודה המבוקשת, כך שקיימת נקודה אחרת ′O שהיא התמונה שלה. אז אנו יודעים ש-αAO′ = ∠AaO∠ ושהאוריינטציה נשמרת כך ש-′O חייבת להיות פנימית ל-αAa∠. כעת AO מועתקת ל-′aO, כך ש-′AO = aO. כיוון ש-AO היא באותו אורך כמו aO, מתקיים AaO = ∠aAO∠. אולם aAO′ = ∠AaO∠, כך ש-∠AaO′ = ∠AaO, ולפיכך ′O היא אותה נקודה כמו O. במילים אחרות, O היא נקודת שבת של הטרנספורמציה, וכיוון שמרכז הכדור הוא גם נקודת שבת, הקוטר של הכדור שמכיל את O הוא ציר הסיבוב.
משפט אוילר (1776) > הוכחה > הערות כלליות על הבנייה

אוילר מצביע גם על כך ש-O ניתנת לבנייה באמצעות חיתוך האנך האמצעי לקשת Aa עם חוצה הזווית αAO∠, דרך בנייה שעשויה להיות קלה יותר מבחינה מעשית. הוא גם הציע להיעזר בחיתוך של שני מישורים:
מישור הסימטריה של הזווית αAa∠ (אשר עובר דרך המרכז C), ו-
מישור הסימטריה של הקשת Aa (שגם עובר דרך C).
דרך פשוטה אחרת למצוא את ציר הסיבוב היא להתייחס למישור שעליו נמצאות הנקודות α, A, a. ציר הסיבוב הוא בבירור ניצב למישור הזה, ועובר דרך המרכז C של הספירה.
הוכחה מטריציונית

סיבוב מרחבי הוא העתקה ליניארית שנמצאת בהתאמה חד-חד ערכית עם מטריצת סיבוב R מסדר 3 × 3 אשר מעבירה וקטור קואורדינטות x לוקטור קואורדינטות אחר X, כלומר
Rx = X. לפיכך, ניסוח אחר של משפט אוילר הוא שבעבור כל סיבוב R ישנו וקטור שונה מאפס n כך ש-Rn = n; כלומר, זוהי בדיוק הטענה ש-n הוא וקטור עצמי של R השייך לערך העצמי 1. לכן מספיק להוכיח ש-1 הוא ערך עצמי של R; ציר הסיבוב יהיה הישר μn, כאשר n הוא הווקטור העצמי עם ערך עצמי 1.
מטריצות סיבוב הן בעלות התכונה היסודית שהמטריצה ההופכית שלהן היא המטריצה המשוחלפת שלהן, כלומר:
\mathbf {R} ^{\mathsf {T}}\mathbf {R} =\mathbf {R} \mathbf {R} ^{\mathsf {T}}=\mathbf {I} ,
כאשר I היא מטריצת היחידה מסדר 3 × 3 והכתיב העליון T מסמל את המטריצה המשוחלפת.
כעת נחשב את הדטרמיננטה של מטריצות הסיבוב הללו כדי לגלות שהן שוות ±1. מתקיים:
כעת נראה שלמטריצת סיבוב R יש לפחות וקטור אינווריאנטי אחד n, כלומר Rn = n. כיוון שזה מצריך ש-R − I)n = 0), יש להראות det(R − I) = 0. ניעזר בקשר:
בעבור כל מטריצה A מסדר n × n כאשר n אי-זוגי; כיוון שאנו עוסקים בסיבובים תלת-ממדיים, n = 3 והתנאי מתקיים. כמו כן ניעזר בקשר:
(הנובע מכך ש-det(R) = 1 ומהעובדה שהדטרמיננטה היא כפלית) ונקבל:
זה מראה ש-λ = 1 הוא שורש (פתרון) של הפולינום האופייני של R, כלומר ש-:
הישר λn הוא אינווריאנטי תחת הפעולה של R, כלומר, λn הוא ציר הסיבוב. זה מוכיח את משפט אוילר.
הערות שוליים

↑  A Disorienting Look at Euler’s Theorem
on the Axis of a Rotation
↑  המצב שבו כל הערכים העצמיים הם ממשיים מתקבל בעבור מטריצות שמייצגות סיבוב ב-180 מעלות; במצב זה הערך העצמי המתאים לציר הסיבוב הוא 1, ואילו הערכים העצמיים המתאימים לשני הווקטורים הניצבים לו הם 1-.
↑  זאת גם הסיבה מדוע המשפט תקף רק בממד אי-זוגי; שכן זהו השלב הקריטי בהוכחה והוא אינו מתקיים בממד זוגי.
איור 1: המעגל הגדול הכחול הופך למעגל הגדול האדום כאשר מסובבים את הכדור בזווית מסוימת מסביב לציר סיבוב שעובר דרך O.
איור 2: קשתות שמחברות את הקדם-תמונה α והתמונה a של A. האיור מראה גם את חוצה הזווית AO של הזווית בקודקוד A.
איור 3: O עוברת ל-O′, אבל O′ חייבת להתלכד עם O.
השרטוט המקורי של אוילר.
נונאטאקי מארטי

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  80°09′00″S 155°13′59″E﻿ / ﻿80.15°S 155.233°E﻿ / -80.15; 155.233
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי מארטי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי מארטי
 
נונאטאקי מארטי או נונאטאקי מרטי (באנגלית: Marty Nunataks) הם קבוצה של שישה נונאטקים בחלקו המערבי של רכס בריטניה שבאנטארקטיקה.
קבוצת הנונאטאקים נמצאת באמצע הדרך בין הר הייבן לבין גבעת ואנטייג'.
הקבוצה משתרעת בכיוון מזרח - מערב, ואורכה 12 קילומטרים.
הנונאטאקים מתנשאים לגובה העולה על 2,000 מטרים מעל פני הים, כאשר ביניהם עמקים הנמוכים מהפסגות בכ-200 מטרים.
היסטוריה > מקור השם

הנונאטאקים נקראים על שמו של ג'רי וו. מארטי (Jerry W. Marty), שעבד באנטארקטיקה החל משנת 1969 - תחילה כעובד בניין בתחנת הקוטב הדרומי, ובהמשך, בין השנים 2001 –1995, היה קבלן שעבד עבור המשרד של התוכניות הקוטביות (Office of Polar Programs) של הקרן הלאומית למדע של ארצות הברית, כרכס בנייה תפעול ותחזוקה ואחראי למודרניזציה של תחנת הקוטב הדרומי.
שם הנונאטאקים ניתן בשנת 2001.
נואה סאדאווי

נואה ואיל סאדאווי (באנגלית: Noah Wail Sadaoui; נולד ב-14 בספטמבר 1993) הוא כדורגלן מרוקאי שמשחק בעמדת החלוץ במועדון קראלה בלאסטרס (אנ') מהסופר ליג ההודית החל מ-2 ביולי 2024.
קריירת מועדונים

סאדאווי נולד במרוקו ושם החל את קריירת הכדורגל שלו בקבוצת הנוער של ודאד קזבלנקה. בגיל 11 היגר עם משפחתו לארצות הברית והצטרף לאקדמיית ניו יורק בולס ושיחק בליגת הפיתוח האמריקאית. לאחר מכן הצטרף לנבחרת הכדורגל של בית הספר סנט בנדיקט ועמה העפיל לשלב משחקי הפלייאוף של ליגת הפיתוח שבעקבות כך זכה בשנת 2011 בתואר שחקן העונה. בעקבות הצטרפותו למכינת קדם אקדמית הצטרף סאדאווי לקבוצת הכדורגל של אוניברסיטת סנט פיטרס.
ב-7 בפברואר 2013 עזב סאדאווי את יבשת אמריקה וחתם במכבי חיפה ומיד הושאל תחילה להפועל כפר סבא ולאחר מכן להפועל נוף הגליל.
בקיץ 2014 חתם סאדאווי באייאקס קייפטאון מהליגה הראשונה בדרום אפריקה עמה זכה בגביע המקומי. שנה לאחר מכן, חזר לארצות הברית וחתם במיאמי יונייטד עמה עלה מהליגה השלישית לשנייה. ב-2016 חתם בריאל אספנייה מהליגה הראשונה בהונדורס אך בעקבות חילופי מאמנים מצא עצמו מחוץ לסגל הקבוצה ובחודש ספטמבר של אותה עונה הצטרף לאל-חוברא, מהליגה הראשונה בעומן. לאחר כשנה במועדון הצטרף לקבוצת מריבט מאותה הליגה.
בשנת 2018, עזב את עומן וחתם בקבוצת ENPPI מהליגה הראשונה במצרים. בשנת 2019, חזר למרוקו וחתם במולודיה מאוג'דה מהליגה הראשונה.
ב-19 ביולי 2022 חתם בקבוצה גואה מהסופר ליג ההודי.
ב-2 ביולי 2024, חתם סאדאווי בקבוצת הכדורגל קראלה בלאסטרס (אנ') מהעיר קוצ'י במדינת קרלה מליגת העל ההודית על חוזה לשנתיים. הוא אמר שיישאר עד סוף 2026. הוא לובש חולצה מס' 77 לעונה.
נונאטאקי פיצסימונס

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  72°08′00″S 161°42′00″E﻿ / ﻿72.1333°S 161.7°E﻿ / -72.1333; 161.7
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי פיצסימונס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי פיצסימונס
 
נונאטאקי פיצסימונס (באנגלית: Fitzsimmons Nunataks) הם קבוצה של נונאטאקים קטנים ברכס נונאטאקי אאוטבק, באזור חוף פנל של ארץ ויקטוריה שבאנטארקטיקה.
הנונאטאקים ממוקמים 50 קילומטרים מזרחית - צפון-מזרחית מהר ולקאם שבנונאטאקי אאוטבק, ו-15 קילומטרים דרומית-מזרחית מגבעות הליוול שבהרי יוסארפ.
היסטוריה > גילוי ומיפוי הנונאטאקים

הנונאטאקים מופו לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1964.
היסטוריה > מקור השם

שמו של רכס נונאטאקי פיצסימונס ניתן לו על ידי הוועדה המייעצת לשמות אנטארקטיים.
הנונאטאקים נקאים על שמו של ג'ון מ. פיצסבימונס (John M. Fitzsimmons), שהיה ביולוג בתחנת מקמרדו, שבחצי האי האט פוינט, באי רוס, בעונת המחקר (הקיץ האנטארקטי) 1965 – 1966.
מרי טסטה

| --- | --- |

טסטה בגאלה של תן לי הפסקה
 לידה:  4 ביוני 1955 (בת 69) פילדלפיה, פנסילבניה, ארצות הברית
 מדינה:  ארצות הברית 
 תקופת הפעילות:  מ-1979
 מקום לימודים:  אוניברסיטת רוד איילנד 
 פרופיל ב-IMDb
 
מרי טסטה (באנגלית: Mary Testa;‏ נולדה ב-4 ביוני 1955) היא שחקנית במה וקולנוע אמריקאית. הייתה מועמדת שלוש פעמים לפרס טוני, על הופעותיה בחידוש המופעים "יום בניו יורק" של לאונרד ברנשטיין (1998), "רחוב 42" (2001) ו"אוקלהומה!" (2019).
ביוגרפיה

טסטה נולדה בפילדלפיה, פנסילבניה ויש לה אחות אחת. בגיל ארבע עברה משפחתה לרוד איילנד. היא למדה משחק באוניברסיטת רוד איילנד. טסטה עזבה את בית הספר, כדי לעבור לניו יורק ב-1976 ולהמשיך בקריירת המשחק שלה.
קריירת משחק

טסטה עשתה את הופעת הבכורה שלה באוף ברודוויי, בשנת 1979, בתיאטרון Playwrights Horizons, בתור מיס גולדברג במחזמר "במכנסיים" (In Trousers) של ויליאם פין, שהיה חלק ראשון ב"טרילוגיית מרווין" שלו. לאחר מכן הופיעה ב"מצעד הפלסטות של פין" (Finn's March of the Falsettos), שהיה החלק השני בטרילוגיית מרווין, וגם במחזמר "חברה" (Company).
תפקידיה בברודוויי כוללים את ג'ויס הית' במחזמר "בארנום" (1982), בעלת הטור הדה הופר, במחזמר "מרילין: אגדה אמריקאית" (1983), אנג'ל, במחזמר "דה רינק" (1984), דומינה, במחזמר "דבר מצחיק קרה בדרך לפורום" (1996–1997), מאדאם דילי במחזמר "על העיר" (1998), מגדלנה ב"מארי כריסטין", מגי ג'ונס ב"רחוב 42" (2001–2002), המטרונית ב"שיקגו" (2005), מלפומן ב"זאנאדו" (2007–2008), הגנרל מתילדה ב. קרטרייט ב"בחורים ובובות" (2009), מאדאם מוריבל ב"רשע" (2014), ודודה אלר ב"אוקלהומה!" (2019).
טסטה משתפת פעולה תכופות עם מחזאים מוזיקליים מוערכים כמו ויליאם פין ("שמחה אינסופית", "מוח חדש", "במכנסיים") ומייקל ג'ון לה קויסה ("מארי כריסטין", "ראה מה שאני רוצה לראות", "סוויטת הגברת הראשונה" ) ובמקביל הופיעה בעבודות של סטיבן סונדהיים, קנדר ו-אב, פלאהרטי ואהרנס, וליאונרד ברנשטיין, בין יתר הקרדיטים של אוף-ברודוויי והתיאטרון האזורי. היא גם מרבה להופיע בקונצרטים ובמופעי קברט.
ב-28 בדצמבר 2020, הוכרז שטסטה תככב בתפקיד סקינר במצגת קונצרט הטבה של Ratatouille the Musical, מם אינטרנטי שמקורו בטיקטוק, בהשראת הסרט דיסני / פיקסאר משנת 2007. הקונצרט שודר באופן בלעדי ב-TodayTix ב-1 בינואר 2021.
סרטים, טלוויזיה והקלטות

הסרט הראשון בו שיחקה טסטה היה "פורשים בסטייל" (1979), ומאז הופיעה בתפקידי קולנוע וטלוויזיה רבים, כולל סופיה בסיטקום "וופי" (2003), זיה מריה לואיסה בסרט "פער אבנים גדול" (2014), והאחות קלייר בעיבוד לסרט "החתונה של טוני וטינה" (2004). טסטה הופיעה בסרטים כמו "העסק של זרים" (2001), "הישאר" (2005), "לאכול, להתפלל, לאהוב" (2010), "אקסית במצור" (2010) וגם בסדרות הטלוויזיה: חוק וסדר, ליטלבורג של וופי, מרוששות, סמאש, צווארון לבן, קוסבי, סקס והעיר הגדולה, הרשימה השחורה, חיים על המאדים (2008).
מ-1999 עד 2002 היא הופיעה לעיתים קרובות כקולה של שירלי המדיום ב"אמיץ הכלב הפחדן".
בנוסף לאלבומי המופעים שלה, טסטה ומייקל סטארובין הוציאו אלבום, "תאמין", בשנת 2014. הוא מכיל פרשנויות עכשוויות לשירים של אמנים כמו אלאניס מוריסט, פרינס, הביץ' בויז, לאונרד כהן, פין ולקיוסה.
הופעות נבחרות על במת התיאטרון

מיס גולדברג ב"מכנסיים" (1979)
אנחל אנטונלי ב"דה רינק" (1984)
ריטה לה פורטה ב"לאקי סטיף" (1988 ו-2003)
דומינה ב"דבר מצחיק שקרה בדרך לפורום" (1996)
ליסה ב"מוח חדש" (1998)
מאדאם מוד פ. דילי ב"על העיר" (1998)
מגדלנה ב"מארי כריסטין" (1999)
פאני ברייס ב"זיגפלד פולס של 1936" (הפקת סדרת הקונצרטים הדרנים!) (1999)
דורין ב"טרטופ" (2000)
מגי ג'ונס ב"רחוב 42" (2001)
תפקידים שונים ב"מחרוזת של פנינים" (2003)
לורנה היק ב"סוויטת הגברת הראשונה" (2004)
מטרונית "מאמא" מורטון ב"שיקגו" (2005)
המדיום/דודה מוניקה ב"ראה מה שאני רוצה לראות" (2006)
מלפומן ב"זאנאדו" (2007)
גנרל קרטרייט ב"בחורים ובובות" (2009)
"אהבה, אובדן ומה שלבשתי" (2010)
אנה אדסון טיילור ב"מלכת הערפל" (2011)
מאדאם מוריבל ב "רָשָׁע" (2014)
דודה אלר ב"אוקלהומה!" (2018–2019)
השף סקינר ב"רטטוי: המחזמר" (2020-2021)
הופעות קונצרטים נבחרות

ברודוויי הלא-מחוברת 2004 ("האנה קשת הלב: הערפד של סוואנה")
ברודוויי הלא-מחוברת 2005 ("הריגוש נעלם")
מחזות זמר ברודוויי של 1930 ("אני במקרה אוהב את ניו יורק" ו"האהבה הראשונה שלי - האהבה האחרונה שלי")
מחזות זמר ברודוויי של 1933 ("יהיה לי קשה להתמודד" ו"הארלם במחשבותי")
פרסים ומועמדויות

| שָׁנָה | פרס | קטגוריה | עֲבוֹדָה | תוֹצָאָה |
| --- | --- | --- | --- | --- |
| 1999 | פרס טוני | השחקנית הטובה ביותר במחזמר | יום בניו יורק | מועמד |
| 2001 | פרס טוני | השחקנית הטובה ביותר במחזמר | רחוב 42 | מועמד |
| 2001 | פרס חוג המבקרים החיצוניים | שחקנית יוצאת דופן במחזמר | רחוב 42 | מועמד |
| 2004 | פרס דרמה דסק | שחקנית יוצאת דופן במחזמר | סוויטת הגברת הראשונה | מועמד |
| 2005 | פרס דרמה דסק | שחקנית יוצאת דופן בהצגה | מחרוזת של פנינים | מועמד |
| 2006 | פרס דרמה דסק | שחקנית יוצאת דופן במחזמר | ראה מה אני רוצה לראות | מועמד |
| 2008 | פרס דרמה דסק | שחקנית יוצאת דופן במחזמר | Xanadu | מועמד |
| 2012 | פרס דרמה דסק | פרס מיוחד | מלכת הערפל | זכייה |
| 2016 | פרס דרמה דסק | שחקנית יוצאת דופן במחזמר | סוויטת הגברת הראשונה | מועמד |
| 2016 | פסטיבל הסרטים הבינלאומי של אירווין | השחקנית הטובה ביותר | האם | מועמד |
| 2016 | פרסי סרטי מאבריק | השחקנית הטובה ביותר: סרט קצר | האם | זכייה |
| 2016 | פסטיבל אינדי במלבורן | השחקנית הטובה ביותר - סרט קצר | האם | זכייה |
| 2016 | פסטיבל הסרטים הבינלאומי של פורטסמות' | שחקנית ראשית סרט קצר | האם | מועמד |
| 2016 | פסטיבל הסרטים העצמאיים של ורד פרא | השחקנית הטובה ביותר סרט קצר | האם | זכייה |
| 2018 | פרס חוג המבקרים החיצוניים | שחקנית יוצאת דופן בהצגה | המפקח הממשלתי | מועמד |
| 2019 | פרס טוני | השחקנית הטובה ביותר במחזמר | אוקלהומה! | מועמד |
| 2019 | פרס דרמה דסק | שחקנית יוצאת דופן במחזמר | אוקלהומה! | מועמד |
| 2020 | פרס גראמי | אלבום התיאטרון המוזיקלי הטוב ביותר | אוקלהומה! | מועמד |
הערות שוליים

↑  מרי טסטה, באתר IDBD (באנגלית)
↑  ראיון עם מרי טסטה, באתר מדריך תיאטרון ניו יורק, ‏20 בדצמבר 2010 (באנגלית)
1 2 3 4  מרי טסטה קורות חיים, באתר עולם ברודווי (באנגלית)
↑  גרג אוונס, צוות הכוכבים של 'רטטוי: המחזמר של TikTok' כולל את וויין בריידי, טיטוס ברג'ס ואדם למברט, באתר דדליין, ‏28 בדצמבר 2020 (באנגלית)
1 2  מרי טסטה, באתר IMDB, ‏אוחזר ב-17 בדצמבר 2014. (באנגלית)
| --- | --- |
בקרת זהויות :  LCCN: no00101847  MusicBrainz: 14d74230-095a-4e17-b691-63c37b4c622c  VIAF: 14324381   WorldCat (עם VIAF): 14324381
נונאטאקי סנואו

| --- | --- |
אין תמונה חופשית
 מידע כללי
 גובה:  360 מ' 
 מיקום:  אזור הברית האנטארקטית,
 קואורדינטות:  73°35′00″S 77°15′00″W﻿ / ﻿73.5833°S 77.25°W﻿ / -73.5833; -77.25
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי סנואו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי סנואו
 
נונאטאקי סנואו או נונאטאקי אשלי סנואו או נונאטאקי סלו (באנגלית: Snow Nunataks או Ashley Snow Nunataks) הם רכס של ארבעה נונטקים נפרדים זה מזה (לא צמודים) לחוף ארץ פאלמר, שבאנטארקטיקה.
אורכו של הרכס 32 קילומטרים; כיוונו של הרכס מזרח-מערב לכיוון דרום מהאי קייס.
שיא גובהם של הנונאטאקים 360 מטרים מעל פני הים.
ההרים מורכבים ממחשופים געשיים שמקורם בהרי געש תת-קרחוניים קטנים.
ההרים עם תלוליות של כריות לבה, המכוסות בטופיות לפיליות.
ככל הנראה הנונאטאקים מוצרו בתקופת המיוקן המאוחרת.
היסטוריה > גילוי הנונאטאקים

הנונאטאקים התגלו מהאוויר, בדצמבר 1940, על ידי השירות האנטארקטי של ארצות הברית, אשר חקר את אנטארקטיקה בין השנים 1939–1941.
הנונאטאקים צולמו מהאוויר על ידי צי ארצות הברית, בעונת המחקר (הקיץ האנטארקטי) 1965–1966.
היסטוריה > מקור השם

הנונאטאקים נקראו על שמו של אשלי סי. סנואו (Ashley C. Snow), שהיה טייס ניווט שעבד בשירות האנטארקטי של ארצות הברית.
נורית שני

ערך זה עוסק במייסדת רשת "לב". אם התכוונתם לציירת, ראו .
| --- | --- |
אין תמונה חופשית
 לידה:  21 בנובמבר 1938 (בת 85) 
 שם לידה:  נורית חזון 
 מדינה:  ישראל 
 בן או בת זוג:  יצחק שני 
 
נורית שני (נולדה ב-21 בנובמבר 1938) היא מייסדת רשת בתי הקולנוע והפצת הסרטים "לב". זכתה לתואר אביר מסדר האמנויות והספרות לשנת 2009 מטעם ממשלת צרפת. זכתה לצד בעלה בפרס מפעל חיים בפסטיבל הקולנוע ירושלים ה-26.
ביוגרפיה

נורית שני נולדה בתל אביב ליצחק חזון (מראשי עורכי הדין בתל אביב) ומאשה (לבית לרמן). סבה צבי הירש היה מראשוני תושבי תל אביב, ובעל מפעל הגזוז "מעיינות". בשנת 1956 הייתה בין מסיימי המחזור הראשון של בית הספר תיכון עירוני ה' בתל אביב, ומיד לאחר מכן התגייסה לצה"ל ושירתה כמש"קית הסברה בקצין חינוך ראשי. במהלך לימודי התואר השני בחוג לספרות ותיאטרון באוניברסיטת תל אביב פגשה נורית את יצחק (איז'ו) שני, איש עסקים ומפיק סרטים. השניים נישאו בשנת 1962.
בשנות ה-70 עסקה נורית בחינוך, בהוראת תיאטרון, ספרות ומקרא בתיכון העירוני המקיף של הרצליה. כמורה הייתה מהראשונים ששילבו מתודיקה של דרמה ותיאטרון בהוראה. בסוף שנות ה-80 יזמה יחד עם מבקרי הקולנוע גידי אורשר, יהודה סתיו ונסים דיין את הפרויקט "יום ארוך" – צפייה מודרכת בסרטים לבני נוער. הפרויקט החל בסינמטק תל אביב, והונהג לאחר מכן בבתי-ספר ברחבי הארץ.
בשנת 1981 ייסדו איז'ו ונורית שני את בית קולנוע לב בדיזנגוף סנטר בתל אביב. לצד תפעול האולמות הקימו נורית ואיז'ו חברת הפצת סרטים המתמחה בקולנוע עולמי עצמאי ואיכותי. שמו של הקולנוע, לב, נבחר בין היתר כהתרסה כלפי הקניון בו הוא ממקום, הדיזנגוף סנטר, שהצליל הלועזי לשמו, עורר התנגדויות בזמנו.
ב-1985 הייתה המפיקה של סרטו של השחקן-במאי, עודד קוטלר, "רומן בהמשכים", על פי ספרו של יצחק בן נר ובכיכובו של חיים טופול.
בשנות ה-90 עבר איז'ו לעסקי הנדל"ן. נורית כהנה בתפקיד המנכ"ל עד פרישתה בשנת 2009. כיום היא משמשת בתפקיד יו"ר קולנוע לב. בתפקיד המנכ"ל החליף אותה בנה גיא.
בשנת 2009 זכתה לתואר אביר מסדר האמנויות והספרות מטעם ממשלת צרפת. כמו כן, זכתה בפרס מפעל חיים מטעם עיריית ירושלים ופסטיבל הקולנוע ירושלים.
בשנת 2018 הוענק לה תואר יקירת העיר תל אביב-יפו.
הערות שוליים

↑  מירב יודילוביץ',, מסדר האבירים הישראליים מתרחב, באתר ynet, 14 במאי 2009
↑  פסטיבל הקולנוע ירושלים ה-26, באתר סינמטק ירושלים, יולי 2009
↑  עירית שמגר, המפא"יניק מחפש את האתמול, דבר, 11 באוקטובר 1985
↑  פרסום שמות יקירי העיר תל אביב-יפו לשנת 2018 באתר "local"
ניבאלדו אלבס פרייטס סנטוס

ניבאלדו אלבס פרייטס סנטוס (בפורטוגזית: Nivaldo Alves Freitas Santos; נולד ב-10 ביולי 1988) הוא כדורגלן מכף ורדה המשחק בעמדת המגן השמאלי.
קריירה

ניבאלדו התחיל את הקריירה שלו בבאטקואה. בגיל 18 הצטרף למחלקת הנוער של אקדמיקה. לאחר שסיים את גיל הנוער עבר בליגות הנמוכות בפורטוגל וב-16 באוגוסט 2011 חתם באקדמיקה ל-3 שנים. ב-12 בספטמבר 2011 הוא ערך את הופעת הבכורה שלו בניצחון 0-4 נגד נסיונאל, אך הוא לא זכה לדקות משחק קבות ובקיץ 2013 חתם בטפליצה הצ'כית. בינואר 2015 חתם בדינמו מינסק.
בשנת 2011 ערך את הופעת הבכורה שלו בנבחרת כף ורדה.
מרי לו (סופרת)

| --- | --- |

 לידה:  11 ביולי 1984 (בת 40) וושי, סין
 שם לידה:  שיוֵוי לוּ
 מדינה:  ארצות הברית 
 לאום:  אמריקאית
 מקום לימודים:  אוניברסיטת דרום קליפורניה 
 שפות היצירה:  אנגלית 
 סוגה:  רומנים
 יצירות בולטות:  עילוי (נובלה), אלוף (נובלה), אגדה, Legend 
 תקופת הפעילות:  מ-2011
 http://www.onetrueportal.com/marielu/
 
מרי לוּ (נולדה בשם שיוֵוי לוּ Xiwei Lu; נולדה ב-11 ביולי 1984) היא סופרת הכותבת ספרים מז'אנר ספרות הנוער. היא ידועה בעיקר מספרה אגדה, ומרומנים אחרים בסדרה. ספריה מעובדים לסרט אשר יופק על ידי CBS.
ביוגרפיה > ילדותה

לו נולדה ב-1984 בוושי שבסין, ומאוחר יותר עברה לגור בבייג'ינג. ב-1989, עברה לו עם משפחתה לטקסס שבארצות הברית, כאשר הייתה בת חמש, במהלך אירועי כיכר טיין-אן-מן. לו למדה באוניברסיטת דרום קליפורניה, והעבירה את תקופת ההתמחות שלה ב-Disney Interactive Studios (אנ').
ביוגרפיה > קריירה

לפני שכתבה את ספרה הראשון, לו עבדה כאמנית ומעצבת בתעשיית משחקי הווידאו.
הסופר והמבקר רידלי פירסון כותב בניו יורק טיימס על ספרה "אגדה": "הוצאות לאור עושות עוול לספרי ביכורים מנופחים ומלאי באז, כשמצופה מכותבים שעוד לא עמדו במבחן המציאות, להצדיק איכשהו את הבליץ השיווקי הנוצץ ומלא הברק. רבים מהם פשוט לא ראויים לתשומת הלב. יכולתי רק לעמוד ולהריע, אם כן, ל"אגדה", של מרי לו. דוגמה משובחת לסיפורת מסחרית בעלת עלילה חדה כתער, דמויות בעלות עומק, והתפתחות רגשית. "אגדה" לא רק שורד את הבאז, הוא ראוי לו."
ביוגרפיה > חיים אישיים

מרי לו מתגוררת בלוס אנג'לס שבקליפורניה.
עבודתה > סדרת אגדה

אגדה (2011)
עילוי (אנ')‏ (2012)
אלוף (אנ')‏ (2013)
החיים לפני אגדה (2013)
החיים אחרי אגדה (2017)
החיים אחרי אגדה II ‏ (2018)
מורד (2019)
עבודתה > סדרת The Young Elites

האליטות הצעירות (אנ')‏ (2014)
חברת הוורדים (אנ')‏ (2015)
כוכב חצות (אנ')‏ (2016)
עבודתה > סדרת וורקרוס

וורקרוס (אנ')‏ (2017)
משחק אחרון (2018)
עבודתה > סדרת 'Skyhunter'

Skyhunter ‏ (2020)
Steelstriker ‏ (2021)
עבודתה > אחרים

Spirit Animals Book 7: The Evertree ‏ (2015)
Batman: Nightwalker ‏ (2017)
The Kingdom of Back ‏ (2020)
הערות שוליים

↑  De Groot, Kate (19 בדצמבר 2011). "Fall 2011 Flying Starts: Marie Lu". Publishers Weekly. נבדק ב-19 בפברואר 2014. {{cite web}}:  (עזרה)
↑  Lu, Marie. "Marie Lu (Author of Legend)". Goodreads. Amazon.com. נבדק ב-12 בדצמבר 2014. {{cite web}}:  (עזרה)
↑  "Prodigy: A Legend Novel Audiobook". The Audiobook Store. אורכב מ-המקור ב-2014-12-13. נבדק ב-12 בדצמבר 2014. {{cite web}}:  (עזרה)
↑  "Marie Lu - About". נבדק ב-19 בפברואר 2014. {{cite web}}:  (עזרה)
↑  "Novelist Marie Lu". PBS.org (באנגלית אמריקאית). נבדק ב-2016-02-29.
↑  Scribner, Sara (24 בינואר 2013). "In 'Prodigy,' Marie Lu burnishes her 'Legend' series". Los Angeles Times. נבדק ב-19 בפברואר 2014. {{cite web}}:  (עזרה)
↑  Pearson, Ridley (4 בדצמבר 2011). "Post-Apocalyptic Teenagers in Love". The New York Times Book Review. נבדק ב-11 במרץ 2013. {{cite web}}:  (עזרה)
↑  "Marie Lu - About". marielu.org. ארכיון מ-2010-12-30. נבדק ב-2016-02-23.
| --- | --- |
בקרת זהויות :  NLI: 987007511495305171  PLWABN: 9810533757305606  BIBSYS: 1453362517423  BNE: XX5235452  BnF: cb16639537j (data)  CiNii: DA17502841  GND: 1025281012  ICCU: UBOV362836  ISNI: 0000 0003 8328 8195  LCCN: n2011018499  NDL: 001111216  NKC: xx0166658  NLA: 52358539  NLG: 314076  NLK: KAC201227931  NSK: 000648998  NTA: 341574783  RERO: 02-A022476906  SELIBR: 379782  SUDOC: 175079846  VIAF: 268376597   WorldCat (עם VIAF): 268376597